Gailica (lingua)

Gailica (Gàidhlig AFI: /ˈgaːlʲigʲ/) es un lingua celta parlada par sirca 100 000 persones, la plu en Scotland (de do lo es nativa) e alga en America Norde, spesial Scotia Nova. Lo desende, como eres e manes, de eres vea. Nota ce eres es ance frecuente nomida "gailica", e multe persones usa la parolas "gailica scotes" e "gailica eres" per distingui la du; ma la parola scotes es usada sola per la lingua germanica de Scotland, prosima relatada a engles. La plu de Scotland moderna ia parla gailica en la pasada, como atestada spesial par nomes de locas en Scotland cual es en gailica.

En la conta de abitores de 2011 en Scotland, 57 375 persones (1.1% de la popla de Scotland ci ave tre anios o plu) dise ce los pote parla gailica, 1275 min ca en 2001. La cuantias persentil la plu grande de parlores de gailica ia es en la Hebrides Esterna. Sola sirca dui de la parlores ia es alfabetiste completa en la lingua. An tal, laboras per revive esiste, e la cuantia de parlores de la lingua ci ia ave min ca dudes anios no ia redui entre la contas de abitores de 2001 e de 2011.

Gailica no es un lingua ofisial de la Uni European o de la Rena Unida. An tal, lo es categorida como un lingua nativa su la Constitui European de la Linguas Minorial o Rejional, cual la governa brites ia validi, e la Lingua Gailica (Scotland) Ata 2005 ia institui un corpo per developa de lingua, Bòrd na Gàidhlig.

Estra Scotland, Gailica canadian es parlada, per la plu parte en Scotia Nova e Isola Prinse Edward. En la conta de abitores de 2011, Canada ia ave 7195 parlores de "linguas gailica", con 1365 en Scotia Nova e Isola Prinse Edward, do la respondes refere per la plu parte a gailica scotes.

Esemplos
 Gailica Eres ElefenFàilte  Fáilte  BonveniHalò  Haileo o Dia dhuit ("Dio con tu")  AloLatha math  Lá maith  Bon diaCiamar a tha thu?  Conas atá tú? (Cad é mar atá tú? en Ulster)  Como lo vade?Ciamar a tha sibh?   Conas atá sibh? (Cad é mar atá sibh? en Ulster)  Como lo vade (a vos/tu)? (plural o formal)Madainn mhath  Maidin mhaith  Bon diaFeasgar math  Trathnóna maith  Bon dia (pos mediadia)Oidhche mhath  Oíche mhaith  Bon noteMa 's e do thoil e  Más é do thoil é  Per favoreMa 's e (bh)ur toil e  Más é bhur dtoil é  Per favore (plural o formal)Tapadh leat  Go raibh maith agat  GrasiasTapadh leibh  Go raibh maith agaibh  Grasias (plural o formal)Dè an t-ainm a tha ort?  Cad é an t-ainm atá ort?  Cual es tua nom?Dè an t-ainm a tha oirbh?  Cad é an t-ainm atá oraibh?  Cual es tua nom? (plural o formal)Is mise...  Is mise...  Me es...Slàn leat  Slán leat  AdioSlàn leibh  Slán libh  Adio (plural e formal)Dè a tha seo?  Cad é seo?  Cual es esta?Slàinte  Sláinte  Joia! / Sania!
Category:Linguas de Rena Unida
Categoria:Linguas celta